రెండు రోజుల పాటు రద్దుహైదరాబాద్ (ఆంధ్రజ్యోతి బిజినెస్) : విజయవాడ కేంద్రంగా కార్యకలాపాలు సాగిస్తున్న ప్రాంతీయ విమానయాన సంస్థ ఎయిర్కోస్టా తాత్కాలికంగా సర్వీసులను నిలిపివేసింది. సోమవారం రాత్రి నుంచే సంస్థ సర్వీసులను నిలిపివేసినట్టు తెలిసింది. విమానాలను లీజుకిచ్చిన సంస్థతో తలెత్తిన కొన్ని ఆర్థికపరమైన సమస్యల వల్ల రెండు రోజుల పాటు సర్వీసులను రద్దు చేయాలని తీసుకున్నట్టు సంస్థ వర్గాలు తెలిపాయి. ప్రతిరోజూ ఈ సంస్థ మొత్తం ఎనిమిది కేంద్రాలకు పదహారు విమా న సర్వీసులను నిర్వహిస్తోంది. అహ్మదాబాద్, బెంగళూరు, చెన్నై, హైదరాబాద్, తిరుపతి, జైపూర్, విజయవాడ, విశాఖపట్నంకు నిర్వహిస్తున్న సర్వీసులు రెండు రోజుల పాటు నిలిపివేస్తున్నారు. గురువారం నుంచి మళ్లీ సర్వీసులను పునరుద్ధరించనున్నట్టు సంస్థ వర్గాలు వెల్లడించాయి. ఎయిర్కోస్టా మూడేళ్ల క్రితం సర్వీసులను ప్రారంభించింది. గతేడాది ఆగస్టులో కూడా ఒకసారి సర్వీసులను తాత్కాలికంగా నిలిపివేసింది. ఎయిర్కోస్టాను విజయవాడకు చెందిన ప్రముఖ పారిశ్రామిక సంస్థ ఎల్ఇపిఎల్ గ్రూప్ ప్రమోట్ చేసింది. ప్రాంతీయ సర్వీసులతో ప్రారంభించినప్పటికీ దేశవ్యాప్తంగా సర్వీసుల నిర్వహణకు గతేడాది అక్టోబర్లో సంస్థ ప్రభుత్వం నుంచి ఎన్ఒసిని కూడా సంపాదించింది. జిఇ క్యాపిటల్కు చెందిన జిఇసిఎఎ్సతో ఒప్పందం కుదు ర్చుకొని రెండు ఎంబ్రాయర్ విమానాలను లీజుకు తీసుకొని ఎయిర్కోస్టా నడిపిస్తోంది. దేశవ్యాప్తంగా సర్వీసుల విస్తరణకు మరికొన్ని విమానాలను కూడా జిఇసిఎఎస్ నుంచి లీజుకు తీసుకునేందుకు సంస్థ గతంలో ఒప్పందం చేసుకుంది. అందులో భాగంగా సర్వీసుల విస్తరణకు వీలుగా ఇప్పుడున్న రెండు విమానాలకు తోడుగా మరో విమానాన్ని లీజుకు తీసుకునే ప్రయత్నం చేసినప్పటికీ ఆర్థిక అంశాలు అనుకూలించలేదు. మూలధన సమీకరణ కోసం సంస్థ కొంతకాలంగా వ్యూహత్మక భాగస్వాముల కోసం చూస్తోంది. కొందరు ఇన్వెస్టర్లతో చర్చలు పురోగతిలో ఉన్నట్టు తెలిసింది. విమానాలు లీజుకిచ్చిన సంస్థతో కూడా సమస్యల పరిష్కారానికి చర్చలు జరుపుతున్నట్టు సంస్థ ప్రతినిధులు తెలిపారు. నిధుల సమీకరణ ప్రయత్నాలు ఫలిస్తే దేశవ్యాప్తంగా సర్వీసుల విస్తరణకు అవరోధాలు ఉండవని సంస్థ భావిస్తోంది. ఇదిలా ఉండగా మంగళ, బుధవారాల్లో ప్రయాణం కోసం తమ విమానాల్లో టికెట్ బుక్ చేసుకున్న ప్రయాణికులకు వారి కోరిక ప్రకారం, సొమ్ము రిఫండ్ లేదా ప్రత్యామ్నాయ ప్రయాణ ఏర్పాట్లు చేస్తున్నట్టు సంస్థ వర్గాలు తెలిపాయి. మరోవైపు గతేడాది జూలైలోనే సర్వీసులను రద్దు చేసిన మరో ప్రాంతీయ విమానయాన సంస్థ ఎయిర్పెగాసస్ ఇప్పటి వరకు సర్వీసులను పునరుద్ధరించలేదు. బెంగళూరు కేంద్రంగా ఉన్న ఎయిర్ పెగాస్సలో కొద్ది రోజుల క్రితమే ఫ్లైఈజీ గ్రూప్ 86 కోట్ల రూపాయలతో 74 శాతం వాటాలు తీసుకుంది. మార్చి ఒకటి నుంచి సర్వీసులను పునరుద్ధరించనున్నట్లు గతంలో ప్రకటించినప్పటికీ ప్రస్తుతం అలాంటి అవకాశం లేదని ఎయిర్పెగాసస్ వర్గాలు తెలిపాయి. 
rendu rojula paatu radduhaidarabad (aandhrajyoti bijines) : vijayavada kendramgaa kaaryakalaapaalu saagistunna praantiiya vimaanayaana samstha aircosta taatkaalikamgaa sarveesulanu nilipivesindi. somavaram raatri nunche samstha sarveesulanu nilipivesinattu telisindi. vimaanaalanu leejukicchina samsthatho talettina konni aardhikaparamaina samasyala valla rendu rojula paatu sarveesulanu raddu cheyalani teesukunnattu samstha vargaalu telipai. pratiroju ee samstha mottam enimidi kendraalaku padahaaru vima na sarveesulanu nirvahistondi. ahmadabad, bengaluru, chennai, hyderabad, tirupati, jaipur, vijayavada, visaakhapatnanku nirvahistunna sarveesulu rendu rojula paatu nilipivestunnaaru. guruvaram nunchi malli sarveesulanu punaruddharinchanunnatt samstha vargaalu velladinchaayi. aircosta moodella kritam sarveesulanu praarambhinchindi. gatedadi aagastulo kuudaa okasari sarveesulanu taatkaalikamgaa nilipivesindi. eyircostanu vijayavaadaku chendina pramukha paarisraamika samstha elpl groop pramot chesindi. praantiiya sarveesulatho praarambhinchinappatiki desavyaaptamgaa sarveesula nirvahanaku gatedadi actoberlo samstha prabhutvam nunchi ensini kuudaa sampaadinchindi. jii capitalku chendina gcsnuetho oppandam kudu rchukoni rendu embroyer vimaanaalanu leejuku teesukoni aircosta nadipistondi. desavyaaptamgaa sarveesula vistaranaku marikonni vimaanaalanu kuudaa gcs nunchi leejuku teesukunenduku samstha gatamlo oppandam chesukundi. andulo bhagamga sarveesula vistaranaku veelugaa ippudunna rendu vimaanaalaku thodugaa maro vimaanaanni leejuku teesukune prayatnam chesinappatiki aardhika amsaalu anukulinchaledu. mooladhana sameekarana kosam samstha kontakaalamgaa vyuuhatmaka bhagaswamula kosam chustondi. kondaru investerlatho charchalu purogatilo unnattu telisindi. vimaanaalu leejukicchina samsthatho kuudaa samasyala parishkaaraaniki charchalu jaruputunnattu samstha pratinidhulu telipaaru. nidhula sameekarana prayatnaalu phaliste desavyaaptamgaa sarveesula vistaranaku avarodhaalu undavani samstha bhaavistondi. idila undagaa mangala, budhavaaraallo prayaanam kosam tama vimaanaallo ticket buk chesukunna prayaanikulaku vaari korika prakaaram, sommu refund leda pratyaamnaaya prayaana erpaatlu chestunnattu samstha vargaalu telipai. marovaipu gatedadi joolailone sarveesulanu raddu chesina maro praantiiya vimaanayaana samstha airpegasas ippati varaku sarveesulanu punaruddharinchaledu. bengaluru kendramgaa unna air pegassalo koddi rojula kritame fliiiji groop 86 kotla roopaayalatho 74 saatam vaataalu teesukundi. marchi okati nunchi sarveesulanu punaruddharinchanunnatt gatamlo prakatinchinappatiki prastutam alanti avakaasam ledani airpegasas vargaalu telipai. 